Eldon gaan die 'bielie kielie' in 'Ouboet en Wors' | Netwerk24
Eldon gaan die 'bielie kielie' in 'Ouboet en Wors'
Deur Herschelle Benjamin 12 September 2018 09:00
Eldon van der Merwe Foto: Andmor Media
Willie Esterhuizen het spesiaal vir die akteur Eldon van der Merwe (24) 'n karakter geskep in die tweede seisoen van Ouboet en Wors.
Frank Opperman as Ouboet en Eldon van der Merwe as Elvis Prinsloo in Ouboet en Wors. Foto: Willie Esterhuizen
Hy het sy eerste rol in 2007 losgeslaan in 'n verhoogweergawe van Fiela se kind, onder regie van Sandra Prinsloo. Daarna het hy by 'n agent aangesluit, maar eers ná skool en sy tersiêre studies die bedryf amptelik betree.
"Ek het my skoolloopbaan aan die Hoërskool Piketberg voltooi en drama by Northlink-kollege (in Bellville) studeer.
"Die rol van Elvis is 'n ongelooflike geleentheid en ek is steeds oorweldig om weer saam met Willie te kan werk. Dis meer as net nog 'n werksgeleentheid," sê hy.
"Dis nog die begin van my loopbaan en ek vat elke karakter soos dit kom."
Dit val hom op dat die bedryf in hul stories van stereotipes wegbeweeg.
"Daar is 'n groot beweging om stereotipes te verander en om die uitbuiting van kunstenaars te verhoed. Dis ook wat ek by Willie leer met die komedie wat hy maak. Dis eenvoudig, alledaags en probeer nie om mense te beledig of te oordeel nie. Jy moet elke karakter met respek hanteer."